S-315/2016

Mál þetta, sem dómtekið var 18. janúar 2017, er höfðað með tveimur ákærum, útgefnum af lögreglustjóranum á höfuðborgarsvæðinu. Fyrri ákæran er gefin út 3. maí 2016, á hendur A-kk-þgf G-kk-þgf B-x-x, kennitala 000000-0000, Miðholti 5, Mosfellsbæ, fyrir eftirtalin umferðarlagabrot með því að hafa:

1. Laugardaginn 19. desember 2015, ekið bifreiðinni KK-643 sviptur ökurétti og óhæfur til að stjórna henni örugglega vegna áhrifa ávana og fíkniefna (amfetamín í blóði mældist 130 ng/ml og morfín 25 ng/ml) norður Grundarhús að Gagnvegi í Reykjavík, þar sem lögregla stöðvaði aksturinn.

Teljast brot þessi varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

2. Fimmtudaginn 24. mars 2016, ekið bifreiðinni MV-604 sviptur ökurétti á bifreiðastæða við eldsneytisstöð N1 að Skógarseli í Reykjavík.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, samkvæmt 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Síðari ákæran er gefin út á hendur ákærða 17. janúar 2017 fyrir umferðar- og hegningarlagabrot með því að hafa, miðvikudaginn 17. ágúst 2016, tekið bifreiðina KY-990 í heimildarleysi, þegar hún var kyrrstæð við leikskóla að Rjúpnasölum 3 í Kópavogi, og ekið henni af vettvangi sviptur ökuréttindum og óhæfur til að stjórna henni örugglega vegna áhrifa ávana- og fíkniefna (metamfetamín í blóði mældist 135 ng/ml) og um götur höfuðborgarsvæðisins að verslun Krónunnar að Vallakór 4 í Kópavogi, þar sem hann stöðvaði aksturinn.

Telst brot þetta varða við 1. mgr. 259. gr. almennra hegningarlaga nr. 19/1940, 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, samkvæmt 101. og 102. gr. laga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákærum.

Ákærði er fæddur í mars 1988. Ákærði er í máli þessu sakfelldur fyrir að aka í tvígang óhæfur til að stjórna bifreið örugglega vegna áhrifa ávana- og fíkniefna og fyrir að aka alls þrisvar sinnum sviptur ökurétti. Þá er ákærði sakfelldur fyrir nytjastuld.

Með dómi Héraðsdóms Vesturlands, uppkveðnum 29. apríl 2016, var ákærða gert að sæta fangelsi í átta mánuði fyrir þjófnað og eignaspjöll. Þau brot sem ákærði er sakfelldur fyrir samkvæmt fyrri ákæru voru framin fyrir uppkvaðningu dómsins og verður ákærða því dæmdur hegningarauki í samræmi við ákvæði 78. gr. almennra hegningarlaga nr. 19/1940. Þá var ákærða gert að sæta fangelsi í þrjátíu daga með dómi Héraðsdóms Suðurlands, uppkveðnum 28. nóvember 2016, fyrir fíkniefnalagabrot og rangar sakargiftir. Var ákærða þá dæmdur hegningarauki við fyrrgreindan dóm frá 29. apríl 2016. Þau brot sem ákærði er nú sakfelldur fyrir samkvæmt síðari ákæru voru framin fyrir uppkvaðningu dómsins frá 28. nóvember sl. og verður ákærða því einnig dæmdur hegningarauki hvað þau brot varðar, sbr. 78. gr. laga nr. 19/1940.

Í samræmi við framlagt sakavottorð, dagsett 10. janúar 2017, er við ákvörðun refsingar miðað við að ákærði sé nú í fjórða sinn fundinn sekur um að aka sviptur ökurétti og í þriðja sinn fundinn sekur um að aka óhæfur til að stjórna bifreið örugglega vegna áhrifa ávana- og fíkniefna. Með hliðsjón af sakarefni þessa máls, dómvenju og ákvæðum 77. gr. laga nr. 19/1940 þykir refsing ákærða hæfilega ákveðin fangelsi í fimm mánuði.

Með vísan til lagaákvæða í ákæru er ákærði sviptur ökurétti ævilangt, frá birtingu dóms þessa að telja.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hrl., 138.880 krónur, að meðtöldum virðisaukaskatti.

Ákærði greiði málsvarnarþóknun skipaðs verjanda síns, T-kk-ef K-kk-ef hdl., 158.720 krónur, að meðtöldum virðisaukaskatti, og 360.070 krónur í annan sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf G-kk-nf B-x-x, sæti fangelsi í fimm mánuði.

Ákærði er sviptur ökurétti ævilangt, frá birtingu dóms þessa að telja.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hrl., 138.880 krónur.

Ákærði greiði málsvarnarþóknun skipaðs verjanda síns, T-kk-ef K-kk-ef hdl., 158.720 krónur og 360.070 krónur í annan sakarkostnað.

V-kvk-nf S-kvk-nf